Буковяль

**Буковяль** авадь **Буковель** () — популарный усёсезонный курорт у Украйині в Карпатах, май грубый гурьськолжный курорт выхудної Европы із сполочнов довжинов трас 58 км. Курорт розміщіный в селови Поляниця, коло пудножа єдноменної горы Буковяль на высоті 920 метру над рунём моря. Май высока точка курорта&nbsp;— г. Довга&nbsp;— 1372&nbsp;м. Зимньый сезон може проходити із децебра до апрілёви.
## Назва
Назва курорта походит уд назвы горы Буковяль, коло пуднужжа якої го побудовали.

## Ґеоґрафія
Курорт розміщіный не далеко уд села Поляниця Івано-Франкувської области, за 30&nbsp;км уд вароша Яремча і за 100 кілометру на северный запод уд вароша Івано-Франкувськ.

Буковяль розміщіный на пятёх горах: Буковяль (1127 м), Бульчинёха (1455&nbsp;м, Буковяль   дуйшов до 1150 м), Довга (1373 м), Бабин Погар (1 180 м), Чорна Клева (1 241 м)..Позад сего курорт має більше чим 75&nbsp;км трас всьых руню тяжкости.

Буковяль розміщіный на теріторії базейна р. Прутиць Яблыницькый, лівої притокы р. Прут (базейн Дуная). На р. Гнилиця (лівуй притоци р. Прутиць Яблыницькый) у 2012 годі зроблино штучне озеро,&nbsp;майгрубе штучне озеро в Украйині — Озеро Молодости, площёв 6,8 га ( майже як карпатськє озеро Синевир).

Май близька жилізнопутёва станція&nbsp;— Татарув-Буковяль (близько 15 кілометру).

## Історія курорта
Історія курорта зачинатся із 2000, коли миже ТзОВ «Скорзонера» та фірмов «Горизонт АЛ» было укладено договор про зотворіня турістічно-рекреаційного комплекса цілогуднёго функціонованя. Было проведено передпроєктні досліджіня теріторії, роздивлися можливі варіанты розміщіня гурьськолыжных полю і осю канатных доруг першої очериди. До досліджінь теріторії, а тож зотворіня майстер-плана были залучині проводні заграничні компанії, ай австрійська фірма *Plan-Alp* тай канадська *Ecosign*.

Пуд куниць 2001 зроблині штартові роботи по запускови першої канатної дорогы комплекса&nbsp;— вытяга довжинов 691&nbsp;м на сіверному схылі горы Буковяль. Паралелно із будовництвом канатної дорогы розроблялися варіанти розміщіня парнокрісилної канатної дорогы на сіврно-заподному схылі горы Буковяль. У септемброви-октоброви 2002 сись проєкт реалізовано канатнов дорогов довжинов 1000&nbsp;м. У 2003 удкрыли другый схыл&nbsp;— трасы 2А і двокрісилного вытяга. У 2004 удкрыто трасу 7А, на якуй розміщино бугелный пудйомник і зачато актівну пудготовку до зотворіня масштабної гурьськолижної арены. У 2012 курорт выділино майбульш шустроростучым гурьськым курортом світа. У 2015—2017 годах ціфрова аґенція Postmen проводила на курортови майвысокогурьські в Украйині шпортівні перемаганя серії Sport Weekends: Sprint Triathlon Cup, Mountain UltraSwim, Triathlon Olympic Cup, 100 БукоМиль&nbsp;— Bukovel 160km UltraTrail, Vertical Run, Endurance UltraTrail, 1/2 Iron Triathlon. У децемброви 2016 выслідком націоналізації ПриватБанку часть курорта Буковяль перейшла у особность державы У октоброви 2018 державну частку выставлино на продаваня.

## Інфраштруктура

Файл:Буковель_Оглядове_колесо_2023.jpg|Колесо никаня
Файл:Большое_озеро_курорта_Буковель.png|Великє озеро
Файл:Малое_озеро_Буковеля.png|Мале озеро із еколоґічнов сістемов пудугріваня
Файл:Арт-об'єкт_i_love_bukovel.jpg|Арт-обєкт «I love bukovel»
Файл:Коттеджи_гостиницы_"Буковель".png|Котеджі тай готел Radisson Blu Bukovel
Файл:Буковель_Озеро_Молодості.jpg|Озеро Молодости
Колесо никаня має высоту 45 метру. Буковяльськый аквапарк "Мавка" є майгрубым у выхуднуй Европі.

### Трасы тай вытягы

Трасы проходят на шпеціално пудготовленых схылах із травянов основов. Всі обладнані сніговыми пушками тай засокочині уд прямого сонцёвого заря. Трасы приготовлювут для лыжаня шпеціалнов снігонапилёвальнов тай сніготрамбовальнов техніков. Освітліня 7 трас (1C, 1E, 2A, 2B, 7A, 14A і 14B) позволяє лыжатися і вечурь.

У сезон на курорті функціонувут 19  вытягу із сполочнов пропускнов можностёв приблизно 35 тыс душ на год. Єдночасно, комфортно на схылах курорта можут лыжатися 20 тым душ.

* **Кулькость трас:** 68
* **Довжина трас:** уд 300 до 2353&nbsp;м.
* **Класіфікація трас**: сині, черлені, чорні, могул (№1В) тай фрі-райд (є шпортівні трасы тай біатлонна траса)
* **Перепад высот**: уд 40 до 285&nbsp;м.

19 вытягів, ай іменно:

* 1  — шостикрісилный  (№ 3)
* 13— чотырикрісилні    (№№ 1, 2R, 5, 7, 8, 11, 12, 13, 14, 15, 16, 17, 22)
* 1  — двокрісилный      (№ 2)
* 1  — трикрісилный      (№ 9)
* 3  — буґел                    (№ 6, 7R, M)

### Bukovel Ski School

Bukovel Ski School &nbsp;— гурьськолыжна тай сноуборд ошкола «Буковяль» была заложена у 2001&nbsp;г. менеджерами гурьськолыжного курорта «Буковяль» і тренерами із гурьськолыжного шпорта тай сноубордінґа. Діятильность ошколы напрямлена на учіня людий всьых годовых катеґорій, пудготовку професійных шпортсману, пропаґанду здорового способа житя тай гурьськолыжного шпорта.

Bukovel Ski School є головным орґанізатором перемагань гурьськолыжного шпорта тай сноубордінґа дітий, аматору, шпортсману тац інштруктору&nbsp;— бульше 30 перемагань у зимньый сезон. У літньый період ошкола заниматся орґанізаціёв проґрамы дітинського шпортівно-оздоровитильного табора «Буковяль», якый функціонує на теріторії курорта, а тоже проводит рузні забавы для навщивитилю ТК «Буковяль». Bukovel Ski School тоже є орґанізатором масштабных благодійных соціалных проєкту («Ставай на лыжи», «Шпортівна секція», «Раді діти»), што напрямлині на популарізацію гурьсько-лыжного шпорта миже дітий, юных шпортсмену, учню ошкол-інтернату.

Постояными партнерами Bukovel Ski School є: Мініштерство ошколованя і наукы Украйины, Мініштерство моложавы тай шпорта Украйины, Федерація лыжного шпорта Украйины, Націоналный олімпійськый комітет Украйины.

Всі інштрукторы ошколи были ошколовані удповідно ід миженародным штандартам пудготовкы інштруктору із гурьсько-лыжного та сноуборд шпорта&nbsp;— ISIA.

### Bukovel Bike Park
Bukovel Bike Park&nbsp;— біциґлёпарк на теріторії турістічного комплекса Буковяль. Парк убладнаный трасами для рузных дісціплін гурьського біциґлёшпорта (маунтінбайкінґ MTB): Cross-Country, DownHill.

* Довжина трас для біциґлёваня&nbsp;— 46,7 км
* Довжина трас для шустрого спуска&nbsp;— 4,7 км

Байк Парк предкладає 10 маршруту рузного руня тяжкости тай протяжности&nbsp;— уд убдвилявчых трас ід DownHill і SuperD.
За сезон в парк приходят бульше 6000 турісту.

Bukovel Bike Park є орґанізатором тай основнов локаціёв проведіня многох біциґлё перемагань, ай іменно  каждогудньых Bukovel Grand Bike Fest, Націоналный DownHill чемпіонат Украйины, Bukovel DH.

### Біатлонна траса тай стрілбище
Папірёва робота по зведіню комплекса зачалася іщи у 2018 годі із выділиня земли. Айбо утвердити проєкт тай получити уд державы гроші получилося не ізразу. Зачали будовати Біатлонну трасу та стрілбище в тому же 2019 годі. Роботи розділили на три очереди: перва - траса на 4 кілометры, стрілбище на 32 огнёвых рубижі, сістемы засніжиня, освітлёваня.  Друга і тритя – то є трібуна на три тысячі людий (буде можность закласти тож часову трібуну), тунелі, цоколна платформа, адмінхыжа, асфалтованя трасы для лыжоролеру, готелі-хыжкы для шпортсману, комнаты для сокочіня збруї та допінґ-контрола, коментаторьські, медіа-центр.

На новембер 2020 года, на біатлоннуй арені было встановлино стрілбища, котре розраховане на 32 установкы, а не 30, як на бульшости стадіону, оконано основі земляні роботи. Фактічно было оконано всі роботи 1 очереди. В децемброви того же года пройшли перві перемаганя.  
На септембер 2021, на комплексови проведено основі асфалтні тай бетонні роботы трас, частково ізмонтовано освітлёваня.
У 2024 годі проєкт продовжує розвой, розширювутся трасы, продовжуєся модернізація сістем, проведено асфалтованя бульшости доружок. У кунци 2024 года на трасі пройшов другый у сезоні 2023/24 Чемпіонат Украйины із біатлона.

### VODA day&night club
VODA day & night club – то є комплекс забав і услуг. Літом принимає до 1500 Навщитилю, які уддыхают на шезлонґах на берегови озера, в надувному аквапарка, в релакс-зоні тай коло грубого базейна. Також, кроме динного уддыханя, гості можут забавлятися нучными шов-проґрамами тай выступами артісту із унікалної сцены на воді.

Зимов робит релакс-зона, што вміщат до 200 людий. Гостям предкладаєся цілый комплекс услуг: римська парна, сериднёземноморьська сауна тай фінська савна із можностёв реґулёваня вогкости, яка зроблина із канадського кедра, што має рекреаційну силу тай природным чудами ароматом. Кроме того, для ізліпшіня імунітета тай збываня уд многых бетюгу мож провідати соляну яскыню.

### Миженародный дітинськый центр «Артек-Буковель»
Дітинськый табор «Артек», по-анексії Крыма Російськов Федераціёв мусив быв перейти в Карпаты.

У 2014 годі позад старань команды артека тай компанії «Ресорт Менеджмент Ґруп» при помочи туристічного комплекса «Буковель» і Департамента ошколованя, наукы, файты, моложавы тай шпорта Івано-Франкувської ОДА было зотворено Миженародный дітинськый центр «Артек-Буковель».

Перва зміна табора зачалася&nbsp;— 16 юля 2014 года. «Артек-Буковель» готовый прийняти за єдну зміну на уддыханя 1500 дітий, а за ціле літо&nbsp;— бульше 10 000. Зимов в сезоні 2014—2015 году МДЦ «Артек-Буковель» планує прийняти перву свою зимню зміну, і перейти на цілогодню роботу.

На 2023 гуд Миженародный дітинськый центр «Артек-Буковель» продовжує функціоновати. Наприклад літом центр прийняв 1200 дітий із двтинськых дому родинного типа із помочов фінансової пуддержкы Фундації Олени Зеленської. Проґрама каждого заїзда передвижує походы, квесты, творьбові конкурсы, стрічі із знатными людьми, а тоже много шпортівных актівностю.

## Перспектівы розвоя курорта

Курорт актівно розвоюйися&nbsp;— фурт проводятся роботы із розширіня інфраштруктуры тай прокладіня новых лыжных трас, бульша часть будов была зроблена в послідні пару году. Майштер план розвоя Буковяля передвижує закладная 26 грубых вытягу із сумарнов продуктівністёв 57000 душ на годину і будовництво трас сполочнов площёв 379 гектару, што позволит комфортно умістити 19500 турісту єдночасно. Пуслі окончіня пятого, посліднёго етапа будовництва курорт буде мати 118 кілометру гурьськолыжных трас, што позволит курорту прийти до числа 50-ти майбульшых гурьськолыжных курорту світа.

Сполочный план тож передвижує зотворіня 13200 спальных міст в готелах на теріторії курорта, 13380 міст в хыжках розміщыных у близькости до схылу, 3650 міст у котеджах і 3160 місцт в жытовых хыжках для робутнику курорта (всёго 33390 спальных міст). Для даного курорта із сполочнов устностёв бульше 20000 чиляди тоже заплановано 2500 міст паркованя машин на денных автостоянках (включавучи 2000 міст у двох грубых парковалных будовах).

* жилізнопутёва часть;
* канатна дорога Яремче-Буковяль;
* готелный комплекс економ-класа для студенту із дансінґами тай аквапарком;
* крытый паркінґ на 3000 машин;
* ледовый палац;
* нові трасы;
* гаф-пайп.

На літо 2023 года актівно роблятся слідувущі проєкты:

— акумулювучый галаштув №3 для сніговых сістем ТК «Буковяль». Сполочна площадь галаштова— 4,4 га, площадь водного зиркала — 2,1 га, об’єм воды — 150 тыс. кубічных метру;

— колесо никаня. Площадь — майже 9 га, площадь забудовы — 643,8 кв. метры (включає операторну, касу, санузлы тай друге), высота колеса никаня — 45 м (се буде одне із майгрубых колес никаня в Украйині, такої высоти колесо никаня поклали в Одесі у 2011 годі і тогды оно было майгрубым в Украйині.).

— аквапарк на чотыри повирьхы. Площадь участка — бульше чим 3,7 га, площадь забудовы  — майже 8 тыс кв. метру, пропускна можность — 1100 душ.

— будувутся нові готелі тай апартаменты

### Крітіка розвоя курорта
Розширіня тай розбудова курорта нищит унікалну екосістему місности, курорт стає грубым варошом у горах.

Позад міняня клімата вчені проґнозувут щезаня грубої части гурьськолыжных курорту у Европі, включавучи Украйинські.
## Ґалерея

File:Bukovel SkiResort lift.jpg
File:Ukrainian ski- and spa-resort "Bukovel" 2012 (8).JPG
File:Bukovel Haski.jpg
File:Ukrainian ski- and spa-resort "Bukovel" 2012 (6).JPG
File:Snowcat Bukovel.jpg
File:Ukrainian ski- and spa-resort "Bukovel" 2012 (5).JPG
File:Ukrainian ski- and spa-resort "Bukovel" 2012 (4).JPG
File:Ukrainian ski- and spa-resort "Bukovel" 2012 (3).JPG
File:Ukrainian ski- and spa-resort "Bukovel" 2012 (2).JPG
File:Буковель-етно-парк.jpg
File:Буковель005.jpg
File:Буковель3.jpg
File:Буковель Озеро Молодості.jpg
File:Горнолыжный курорт - БУКОВЕЛЬ 002.JPG
File:Горнолыжный курорт - БУКОВЕЛЬ 007.JPG


## Никай ся втож

* Гурьськолижный курорт
* Куршевел
* Земмеріннґ

## Пудміткы


## Удсиланя

* Офіційный сайт курорта Буковяль 
* Офіційный Telegram канал
* Буковяль зимов 
* Буковяль – ТОП 10 інтересных міст літом